
পৌরেই (সম্পাদিত) 


ভুমিকা 


লেরিক এহানর এলা এতা পাকরিয়া অভিনেতা শ্রীমান নিশিকাস্ত সিংহ 
গিরকে উৎসাহ বার পাংকাল দেনাই এহান প্রকাশ করানি সম্ভব অইল। 

বাংলাদেশর পৌরি সংস্থার পক্ষত্ত সাধারণ সম্পাদক জীমান সুশীলকুমার 
সিংহই প্রচ্ছদ এহান খুংতল দিল। 

ভ্রীমান জ্যোতি সিংহ, মণিদীপা সিংহ, ডঃ দেবেন্দ্রকুমার সিংহ(শিলচর), 
ভ্রীমান উত্তমকুমার সিংহ (আমেরিকা), কবি শুভাশিস সিংহ গাছির উৎসাহ পহ্ানি 
থক নাইতই। 
চন লেরিকহান লেহে 'দিলীপকুমার সিংহ বার উত্তমকুমার সিংহরে নিংসিং 

রি। 

ফ্রবপদ শ্রশ্থর 'আহিলে গালয়া প্রিয়” (দেশকার) এলা উঁহানর মুদ্রণ প্রমাদ 

এপেই শুদ্ধ করে দিলু। 


বর্তমান লেখকর প্র্পদ এলা দ্বিগুণ, চৌগুণ করানির প্রয়োজন নেই। 


দ্বিতীয় সংস্করণর ভূমিকা 


মণিরূপ সিংহর উৎসাহল দ্বিতীয় সংস্করণ এহান নিকুলিল। প্রথম 
সংক্করণর প্রচ্ছদহান এহানাতেই ব্যবহার করানি সম্ভব অইল। পৌরির সুশীলকুমার 
সিংহরে ধন্যবাদ। শ্রীমতী শিখা ভট্টাচার্য গিথানকরে কৃতজ্ঞতা প্রকাশ করিয়া মোর 
কর্তব্য লয়ইল বুলিয়া নি নাকরুরি। 

লেরিক, এহানরতা কাব্যসমগ্র নাগই, এরে সংক্করণর পাঠ এতারে শুদ্ধ 
পাঠ বুলিয়া ধরানি। 


প্রথম পারেগুর সূচী বার ক্রমিক সংখ্যা 


অমল কমল তোর দ্বিয় খয়া ৭৫ 
অইলে হপনে ৮৩ 
আকখুলাগই আছিলু বয়া মি পথে ১৯ 
আজি এ আধারে কুংগ আহিল ৩০ 
আজি পেইলা আষাঢ় ২৫ 

আজি ফাস্গুনে চিনলু মি তোরে ৫৪ 
আজি বরিষার মেঘর হাদিৎ ২৬ 
আজি বসন্ত দিনে কার ৩৩ 

আর কতিতে দুঃখ দিতে ৩৯ 

আসন পাতিয়া আছুতা বাসেয়া ১৭ 
আহিতেই আরো হাকেদে মাটিৎ ৭০ 
আহির পানিৎ থায়া তি ১ 

আহির পানির পথগ তি দেহা দিয়া ২ 
আহির পানির মালাডাল ১৯ 
আহিলে ঙালয়া প্রিয় ৭৬ 
এমামে তি আইনে কাদাৎ ৬৮ 
এসাদে করে তি মোরে বেলা দিয়া ৪০ 
কারে পানার সালে আহি ৬০ 
কিতারকা থাঙ চারি বারাহান ৪৫ 
কিসাদে দিন লালনিহে ৮৬ 

কুংগই মোরে ডাহে ভাহে থার ৫৬ 
কুরাং থায়া তি ডালে দিলে ৪ 
কুরাং দূরেয়ে আছৎতা ৩১ 

কোন দিন কোন বসন্ত ফুলে ৫১ 
গারিগ বুজিয়া কার সুরগই ২৮ 
চঞ্চল বনে পাতার হাদিৎ ৫৭ 
চরণহানর নৃপুরর রউ ৬৯ 

ছেয়া মিঙালর লীলাৎ ৭১ 

ছেয়াগ পড়িল যসুন! পানিৎ ৫৩ 
ছেয়ায় হেয়ায় গেলগাতা ঙাল ৪১ 


জনম এহান থাকনে কাদাৎ ৭৩ 
জনম এহান হাবি ৬৩ 

জনম নির্মল করো ৮২ 
জোনাকহান নেয়ছে হাকে ২৩ 
জোনাকে মিঙালে তোর এলাহান ১২ 
ঠই এগ তোর মিঙালহানল ২৪ 
ঠইগ কুরাং বুলেরগা পথে ২৭ 
ঠইগৎ থাক বুজিয়া পাহিয়া ৪৭ 
ঠইগর কথা শাতয়া ফুলেদে ৯ 
ডালেদে মন ভালেদে প্রেম ৭৮ 
তমালর বনে বাহেছেতা ৬২ 
তার মিতে সাজেয়া প্রেমল ৯০ 
তিহে প্রিয় পুণ্য প্রিয় ৮৫ 
তিহে মোর অহঙ্কার ৭৭ 

তোর আহিগিৎ ডালছিল ২৯ 
তোর কথাহানি শাতছে নাইক ২২ 
তোর বাশি এগ দুরেইহানাৎ ৭ 
তোর মিঙালর বীণাগর সুরে ৪৬ 
তোর মিঙালহানাৎ মোর ৬৫ 
তোর সুরগলল মোর আহিপানি ৬৭ 
তোর হাবি মায়া ৩৪ 
তোরকা ফুল শাতছে ৮৭ 

তোরকা বুলিয়া ফুলগ শাতইল ৭২ 
তোরাং শাতছে আধার মিভাল ৭৪ 
থনে মোরে তি ৯৩ 

দুঃখল তিতে পুড়ে দিয়া ১৮ 
দুরেয়ে গেলেগা এরে ফুলডাল ৩২ 
দেহগ মলিন অছে ৮০ 

পথেদে যিতেগা হাদিৎ হাদিৎ ৬৪ 
পাগল করে দিল মোরে ৫০ 
পিদা দিলে মোরে ৩ 

প্রিয় আয়া আজি ৮৪ 
ফুলগিয়ে তোরে ডাহের ১৬ 


বরন জঙ্র ফুলেদে পাতাৎ ৪৩ 
বরনে বাজের বাশি এগ ৮ 
বসন্ত তিতে সাজিয়া আহিলে ৩৬ 
বসন্ত দিনে-কিহান আয়া ৪২ 
বসন্ত দিনে লুকেয়া থাইলে ৪৯ 
বসম্তহান জঙ্ডের বনর তলে ৫৮ 
বসম্তহান দুয়াৎ নাথাই ৪৮ 
বাদল এ রাতি ৩৭ 

বানাল বেড়েয়া থ দেনে ৩৫ 
বারে বারে আয়া ১৩ 

বিরহ কাতর আধারে ৮৮ 
বিরহল ঘন শ্যাম অছে ৮৯ 
বিয়ানে ঙালে সুর সুধা ৯২ 

মি ঘুমে থাইতে ২১ 

মিকুপ আহান অইলৌ ৬১ 
মিঙালহানর নারগল ৫৫ 
মিলন হুপনে মাতেয়া গেলেগা ১০ 
মেঘর সুরে দিন এহানৌ ৩৮ 
মোর কাদানির হুয়ার হকগ ১৪ 
মোর হৃদি এগ পথে পথে ৬ 
মোরে আজি প্রাণ প্রিয় ৭৯ 
যানার পরে তি ৫২ 
যিতেইগা সাৎ এগদে বুলিয়া ৬৬ 
রাতির তেরাগ বুরে যারগাতা ২০ 
শাতছে পুণ্য সাগরে ৯৯ 
হপনহানাৎ আহেছিলে তিতে ৫ 
হপনে আয়া তি ১৫ 

হমাজি মোরেতে চিনাদেনে ৪৪ 
হাকে নীলে গালে ৮১ 

হে মধুর তোর রূপর মাধুরী ৫৯ 


১ 
আহির পানিৎ থায়! তি মাতার কানে কানে এ জনম। 
হকগৎ তোর নারগ হনিয়া বিসারার আহি থম | 
দুঃখর মামে নাচিনেছু তোর 
রূপহান এরে হৃদিৎ পালর 
তোর সালেদে মি ইচুদিন হাবি করলু কাদানি খম।। 
আধারহানাৎ শাতছে ফুলগ পাঁউরি নুংশি গৎ। 
হারতে নাপাছু কুরাং আছেতা বিসারানিরতা পথ।। 
দিশা নাপেয়ে মি থাইলু বাসেয়া 
ঠইগ মেলিয়া তোরে চেয়া চেয়া 
কাদানি এহান কোন দিন মোর অইতইতাতে লম।। 


২ 
আহির পানির পথগ তি দেহা দিয়া। 
দূরেয়ে কুরাং বেলেয়া গেলেগা কিয়া।। 
নাপারগা নাই তোরে হকগই, 
পথে পথে আছে বুলিয়া এ ঠই 
তোরে বিসারার আর হাবি পাহরিয়া | 
কাৎকরিংনে তোর দ্বিখয়াৎ মোর। 
হাঁবি আহিপানি এরে চিরজনমর || 
বাশিগর সাদে বাজেয়া তি মোরে 
লালকর পথ মরণহানরে 
তিলকগা হাঁবি তোর দ্বিচরণে গিয়া।। 


৩ 
পিদাদিলে মোরে আহির পানির ভাল। 
কুংগদে আয়া গেলেগা অয়া তি আল।। 

নিংসিং দের বুকগৎ থায়া 
আকদিন তিতে হপনেদে আয়া 
দুঃখহানরে করেছিলে নাই ঙাল।। 
আহিগই তোরে বিসারেয়া আছে পথে। 
তোর পৌহান পাউরি ফুলর গতে।। 
বিয়ান মাদান মাতেয়া যারগা 
আহিগ্গই তোরে নাউতে পারগা 
বিরহ এহান কিসাদে অনাতে লাল।। 


৪ 
কুরাং থায়া তি ডালে দিলে এরে আহির পানির ধারা। 
দিনহান হাবি বেরার ঠইগ তোর মায়াহান পারা।। 
ফুলর নুংশি মিঙালর ঙাল 
অরতা ডাঙর কাদানির ডাল, 
যেগদে দেহুরি উগদে কাদানি, বুরেছেতা চারিবারা।। 
তোর গারিগ্রর ালহান আয়া পড়েরতা আধারেদে। 
বাকা তোরে চাউরিতা নাই দূরেয়ে হৌপারেদে।। 
গুরেছে হাবিতা আহির পানিল, 
নারগ নেয়য়া আছু কাদানিল, 
বানা নুংশিয়ে তোর কথাহানি মাতে মাতে থাইতারা।। 
৫. 
হপনহানাৎ আহেছিলে তিতে কতি হবা সাজে সাজিয়া। 
জোনাকে মিঙালে গারিৎ হৃদিৎ কি তাল নাছের বাজিয়া।। 
মধুর সুরভি অছিল মন্ত 
নুংশি আহিল চারিবেদেতত 
হারৌ এহান বাহেছিল হাকে ছিয় পাথ সালকরিয়া।। 
আজি টেইপাঙে আইনে এপেই দিং তোরে আহিপানি। 
খয়াহান বুজে ভালিয়া দিংনে এ মোর বিরহহানি। 
তোরকা লাগাছু থংমেই ধুপ, 
হে মোর গিরক প্রিয় অপরূপ 
আই এ বিয়ানে মিভালে আইনে ফুলে ফুলে পারা দিয়া।। 

মোর হৃদি এগ পথে পথে আজি বুলিয়া আছে। 
ছেয়ায় বরনে লপুকে বনেদে তমাল গাছে।। 
রাতিকার মামে মিঙালে তেরার 
আহির পানিয়ে ঠইগ বেরার, 
বিরহর দিন এবাকাউ কিয়া লইতে নাছে।। 
কুরাং বাহিয়া যারগাতা নাই মিঙীল পর। 
হৌপারে বনে হাতে হাতে হাবি আধার অর।। 
হাকহান হাবি গুরের বাদলে 
ঠইগরে থছু দছিগৎ বলে 
তোরে নাউ পেয়া বর্তিগ মোর নাউ লাগেছে।। 


মি: 
তোর বাশি এগ দূরেই হানাৎ বাজিয়া থার। 
হাকেমাটিহানে তোরে পানারকা সাজিয়া থার॥ 
ঘুমে হপনেদে আধারে মিভালে 
হজাক করের সুর ডালে ডালে 
বিয়ান মাদান থায়া থায়া তোর মায়ারে পার॥ 
বাশির সুরগ তিলরগা আয়া ফুলর গতে। 
নাছেরগা আয়া হুলছে কুড়িৎ পাতাৎ লতে।॥ ' 
মারুপগ অয়া আতেদে দরিয়া 
ঘি আতল থার কলকরিয়া 
হারৌহানল জগৎ এহান নাছিয়া থার॥ 
চা 
বরনে বাজের বাশি এগ তোর বাজের ফুলর ঙালে। 
বাজের তেরার মিঙালে মিঙালে বাজেরতা মোর সালে॥ 
ডালের দুঃখ ডালের নুংশি, 
মধুর অরতা এ মোর পুনচি 
থানা নাদেরতা ঘরর কামেদে ঠয়ে সুর ডালে ডালে॥ 
বিয়ানে মিঙাল অলয়া আহের বাশির সুরগ তোর। 
সেন্দার পরে ছেয়ার পথেদে কতিও কঙালা অর॥ 
আধার এহান সূরগ অলয়া 
বারে বারে মোরে বারগা সকয়া, 
বুরেরগা এরে দেহ এগ মোর গুঁগর তালে তালে॥ 
৯ 
ঠইগর কথা শাতয়া ফুলেদে দিনহান নাছে নাছে। 
তার ঠইগরে মাতানির সালে কতিও বাসেয়া আছে॥ 
হমাজি তারেতে খানি বাগাদেই 
থতাৎ মোরতা কথাহান নেই, 
তারে পেইলেতে শকয়া বেড়েয়া মাতে দিতাইতা 'গাছে॥ 
ইচ্দিন মোর আছিল যে কথা তারকা গোপন অয়া। 
যেতা“মি গিঠেছু লাজে মুকসিয়ে তারকা বাসেয়া বয়া॥ 
আজি মাতেদেকা' ফুলগিয়ে খানি 
মিতে অকরেছু তারকা সাজানি, 
মনর কথাতে লতেদে শাতয়া তারে বিসারেয়া কাছে॥ 


১১ 


১২ 


১০ 
মিলন হপনে মাতেয়া গেলেগা বাশিগ দিয়া তি আতে। 
আহিগি মেলিয়া চেইতে কুরাঙো তোরে নাপাউরিতাতে।। 
সুরগ নাদলে দিলে আহিপানি 
এলাহান তোর কিসাদে ধরানি 
তোর নাঙহানো লনা নুয়াররি হকগই বাধে বাধে।। 
আধার হানাৎ বৌহান তোর নুংশিল বাহেছেতা। 
গাছেদে লুকেয়া কোকিল আগই সুরগল আহেছেতা।। . 
কাদানির হক এগ খুততল - 
দিং তোরে মিতে করে করে লল, 
রাতিহান আহি মেলিয়া হজাক অছু নাই তোরকাতে।। 


১১ 
আহির পানির মালাডাল তিতে পিদা দিলে মোরে নাই। 
দূরেয়ে গিয়া তি কাদুয়েয়া কিয়া থইলেতা ঘরে নাই।। 
কিহান করতু জনম এহান 
বাসেয়া থাউরি বিয়ান মাদান 
হপনে হজাকে মিকুপ আহান নুয়ারুরি সাঙুনিতে। 
তোর মেইথঙ মিকুপ আহান নাদৌরি মাঙনিতে।। 
লেংকরৌরি আহির পানিল, 
সাজেয়া দেউরি কাদানি হানিল, 
হকগই তোরে বিসারারগাতা আধারর পথে নাই।। 
১২ ' 
জোনাকে মিঙালে তার এলাহান বাহিয়া যারগাতা। 
ফুলর মাচুৎ তার কথাহান নাপয়া থারগাতা।। 
তার বানাহান লপুক পাহিয়া 
শিলরগা নাই হাবিরে ডালিয়া 
হারৌহানর নৌগই গিয়া তারেহে পারগাতা।। 
মিতে চেয়া আছু কুমেই এহান আর হাবি পাহুরিয়া। 
থায়া থায়া মোরে ভাকতারাতাক এরে আতে ধরে দিয়া।। 
যানা মনাউরি মিয়ৌ পথেদে 
যানা মনাউরি ফুলর গতেদে __ 
ঘরে পারাহান মুঙে আকপারা যানাতে নারগাতা।। 


১৩ 
বারে বারে আয়া আলয়া গেলেগা ঘুমে আছিলুতা মিতে। 
থদিয়া গেলেগা উঠানহানাৎ আনেছিলে ফুলগিতে।। 
উতাল গিঠিয়া এরে ফুলডাল 
তোর সালেদে মি অয়াহে নাপাল 
আছুতা বাসেয়া দিনহান হাবি তোর এলা দিতে দিতে।। 
সেন্দার মেঘে বাহিয়া আহের তোর ঙালহান খানি। 
উবেদে চেয়া থায়া থায়া মোর জঙ্ের আহির পানি।। 
আরতে দুরেয়ে যানা নাদতৌ 
হক এগল মি তোরে বাধতৌ 
মোর হৃদিগৎ জনম এহান বয়া থাইতেই তিতে।। 
১৪ 
মোর কাদানির হুয়ার হকগ করিয়া মি লুরি নান। 
'আহির পানিল বানাছুতা এরে বিরহর ডালহান।। 
ঠইগই আতে দরিয়া থছেতা 
পথগদে চেয়া বাসেয়া বছেতা, 
পিদা দিং আজি হে প্রিয়, মি তোরে, বানাহান মুঙে আন॥ 
বরন এহানে পথে পথে আজি করেরতা হাহাকার। 
রৌহানে তোরে তমালর বনে বিসারানি খাম নার॥ 
অনহানো পথে মাওয়া যারগা, 
লগুক লালয়া কুরাং চারগা, 
তোর পৌহান হুনানির সালে বাসাছেতা দ্বির কান॥ 
১৫ 
হপনে আয়া তি কাদুরেরা মোরে যারগাতা। 
হজাকে দূরেয়ে কুরাং লুকেয়া থারগাতা ॥ 
কি রঙল তিতে ইকরর পৌ, 
কি কথা মাতের এরে ফুলগৌ, 
কুরাং লুকেয়া মোর আহিপানি চারগাতা ॥ 
হৃদিগ বুজিয়া ডালে দিলে তোর বানাহান। 
দিনহান হাবি কাদিয়াউ নার পানাহান॥ 
বাজের বাশিগ দূরেয়ে কুরাং, 
আহির পানিরে নাদলেতা সাং 
জনম লালর দুঃখতে লই নারগাতা ॥ 


১৩ 


১৪ 


১৬ 
ফুলগিয়ে তোরে ডাহের শাতয়া আই আই। 
বসম্তহানে ডাহের সাজিয়া আই আই॥ 
জোনাকে মিঙাল ডালিয়া ডাহের, 
নুংশি এহান পথেদে পাহের, 
মিঙালর লগে তিলয়া মাতের আই আই। 
ইমপানি কথা চঞ্চল অছি তোর সালে। 
কুড়িগিয়ে ডেঙে নাছতারা নাই তোর তালে॥ 
পাগল হারৌ বাহিয়া যারগা 
নাছিয়া নাছিয়া নাছানি নারগা 
বিবুলা মলয়া আছে বিসারেয়া, আই আই॥ 
১৭ 
আসন পাতিয়া আছুতা বাসেয়া চেয়ামি পথেদে তোর। 
তোর সালেদেহে লাগেয়া থছু মি বর্তিগ দুঃখর॥ 
জনমহানর হাবি লাল চুম 
তোর খয়া পেয়া অক আজি ঠুম 
দুঃখ এহান শাতয়া জঙিয়া ইঙ পাক চরণর ॥ 
আহির পানিৎ বুরিয়া যাকগা মোর হাবি অভিমান। 
ঠই এগ আজি পাকনে খানিয়ো তোর বানা গালহান ॥ 
বুলে বুলে আর পথেদে না থাঙ, 
তোর কামল মিতে সুপ সাঙ নাউ 
ধয়া বেলাদিং হাবি ধূলি ছালি মতছে এ গারিগর ॥ 
১৮ ॥ 
দুঃখল তিতে পুড়ে দিয়া মোরে তোর বর্তিগ কর। 
মোরে খেওয়ানিগ করিছেনে তিতে আহিপানি সাগরর ॥ 
তোর এলা দিয়া নৌ বেয়া বেয়া 
যিতৌগা তোর মিঙালরে চেয়া 
ফৌয়ইতৌগা মধুর অমৃত মিলনহানাৎ তোর ॥ 
চরণর চিন যেপেই পড়েছে ওঁ ধুলি হানি লয়া। 
'বিসারতৌগা কুরাং আছেতা তোর ইঙ দ্বিয় খয়া॥ 
নাউ দেখলেউ আধারে নঙেই 
না মাতিং মিতে তি কুরাঙো নেই 
বিসারেইং মোর কোণেদে যেপেই আছতা হৃদিগর ॥ 


১৯ 
আকখুলাগই আছিলু বয়া মি পথে। 
বাকা তোর সুরগ দুরেইগদে॥ 

হুনলু মিখানি মাদানর পরে 
সকয়া গেলগা ইং ছেয়াগরে 
লালয়া গেলগা বাহিয়া ফুলর গতে॥ 
আজিয়ো আছু মি তোরকা বাসেয়া বয়া। 
এরে বাশি এগ মোরাংত খানি লয়া॥ 
অকরেছি নাই হারো কুমেই 
ফুলতে শাতছে তোর পৌ নেই 
তি নায়া এপেই না রহের বাশিগতে॥ 
২০ 
রাতির তেরাগ বুরে যারগাতা আহির পানিৎ চানে। 
তাউ রাতিহান হজাক অছিল কিয়াকা ফিগই জানে ॥ 
দেহিয়া এ মোর দুঃখর দশা 
থংমেইহানো অছেতা বিবশা, 
কুলডালো চানে হুকিয়া যারগা মতছে এ লুরি নানে॥ 
মন্ত কোকিলে কুহু কু রৌ দিল হেইনৌ জারে। 
মালতী চামেলি নুংশিপা গৎ বিলেইলা বারে বারে ॥ 
কতি লাজপেয়া বকুল জঙ্ের, 
অভিমানে হাবি লেহাও নঙের, 
বিরহ হানরে বিলারগা নাই বৌহানে আনে আনে॥ 


চি 
মি ঘুমে থাইতে গেলেগাতা তিতে কিয়া। 
আহির পানির অপার সাগরে মোরে আজি বেলা দিয়া॥ 
জোনাকহানৌ নাউ মামছেতা, 
কোকিল বকুলে নাউ খামছেতা, 
মিকুপ আহান কিয়া থাং মিতে আছিলুতা ঘুমজিয়া॥ 
£তোর চরণর নৃপুর গাছিয়ে রহেছিলা লাহলাদে। 
থংমেইহান আছিল মাময়া তোরকাহে কাদে কাদে ॥ 
।নাছিলু হজাক মিতে সুপ করে 
.£.$  গ্রবাকা দুঃখ বিরহর পরে 
আধারহানাৎ আছু আকখুলি তিতে বেলাদিয়া গিয়া॥ 


১৬ 


২২ 
তোর কথাহানি শাতছে নাইক অলয়া ফুলর রঙ। 
তোর রূপহানে বসন্ত অয়া অছে কতি হবা মঙ॥ 

মোর সুরগতে নাউ তিলরগা কিয়া! 
মোর আহিপানি আজি শিলরগা কিয়া! 
মুছে আহেছৎ উতাউ কিয়াকা নাপাউরি তোর সঙ॥ 
বকুলে বকুলে বাহেছেতা তোর নুংশিয়ো চারিবারা। 
তোর বৌহানে বনর পাতারে যারগাতা লারা লারা॥ 
বানাপেয়া তিতে মোর আতহান ধর, 
চরণহানর ফুলগ মোরে তি কর, 
তোরাং নঙিয়া জনমহানল হুমাহান মিতে অঙ॥ 
২৩ পু 
জোনাকহান নেয়ছে হাকে আধারে পথ গুরেছে নাই তোর। 
আছুতা চেয়া দুয়াৎ তোরে এ মামে আজি বুরেছে আহি মোর॥ 
কিসাদে তোরে দেহানি আজি আহিগি বুজে পানি! 
তোর পথেদে বিজুলি ভাল নাদেহৌরি খানি, 
আইনে মুঙে বয়ানে এরে আসনহান থছুতা হৃদিগর ॥ 
গিরক তিতে কুরাং থায়া ডালর মায়া মোরকা ইচুদিন। 
আধারে মামে তি নায়া মুঙে দিয়া পেঠার বানার তোর চিন ॥ 
বিরহ দিয়া বাধিয়া মোরে থইলে কাদুয়েয়া 
আজিতে আয়া হৃদির গজে চরণহানি দেয়া, 
লাছলা এরে জনমহান খয়ার তোর নৃপুর থম কর॥ 
২৪ 
ঠই এগ তোর মিঙালহানল ঙালকর আজি আয়া। 
কুংগই মোরে তোর খয়ারমা থদিতাইতা তি নায়া॥ 
মোর নারগৎ তোর সুর আন 
আহি পানি অক তোর এলাহান 
মোর এ জনমহানাৎ প্রিয় তি নুংশি অলয়া থায়া ॥ 
তি দিতেই গালে তোরে মি দেহিং হৃদিগ বুজিয়া মোর। 
তোরকাহে মিতে জঙিয়া পড়িং মোরে আয়া শাত কর॥ 
মোর গারি এগ বাশিগ করিয়া 
হে প্রিয় তি তোর দ্বি আতে ধরিয়া, 
তোর রাগিণীল বেড়েয়াতি মোরে বুজা দেয়া তোর মায়া॥ 


২৫ 
আজি গেইল আষাঢ় পেইলু মি তোর পৌ। 
মাতেয়া গেলগা হাকেদে বাহিয়া রৌ॥ 
তমাল বনর তিঙেছে নুংশি 
ডালে দিল মোর বুজিয়া পুনচি, 
কোন দুরেয়র তার গারিগর বৌ॥ 
আজি আনে দিলে মায়াল বেড়াছি ইও। 
মেঘর ছেয়াৎ আনেদিলে নিংসিং॥ 
বরনর এরে কুমেয়র পরে 
হজাক করলে মন এহানরে 
তোর সুরগল বুজা দিয়া ইতৌ।॥ 
৬ 
আজি বরিষার মেঘর হাদি আহেছে মিঙাল তোর। 
মাতেয়া যারগা হুনার সুরগ অয়া তোর বীণাগর॥ 
আসাংপা বনে হারৌ আহেছে 
গাছে লতে পাতা নুডেয়ে বাহেছে, 
মুকসি নাপছে মেইথঙ বুজে এরে হাক এহানর॥ 
শাতছে কেতকী নুংশি গৎ্ল পেয়া তোর বানাহান। 
মোর ঠইগৃৎ লাগেরগা আয়া ভাল তোর চানাহান ॥ 
হাকহান বুজে আছৎ তি বরা 
এরে আহিথম দিয়র তি খয়া, 
তোর গৌ পেয়া গারি এগ হাবি কতিয় হারৌ অর 
৭ 
ঠইগ কুরাং বুলেরগা পথে তোরে আজি বিসারেয়া। 
বরনে বাদলে জুরের কাদানি তিষা দিয়া হাবি ছেয়া॥ 
কুঞ্জ বনেদে ফুল বার পাতা 
কাদে কাদে তোরে চেইতারাগাতা 
হকগল হাবি তিগেছেতা নাই আজি তি কাদাদে নেয়া ॥ 
মাদান আহিল লপুক বুজিয়া মাময়াও ঢারি বারা। 
দিন এহানৌ বেলেয়া যারগা, মনহানো দিশাহারা ॥ 
আধারহানাৎ কাদে কাদে কতি 
মেইথংহান গুরল মালতী 
পার নেই এরে বিরহ লালনি কিসাদে নৌগ বেয়া ॥ 


১৮ 


২৮ 
গ্ারিগ বুজিয়া কার সুরগই হারৌ অছেতা নাই। 
কার [নে বিবুলা করিয়া এসাদে থছেতা নাই॥ 
কিহান করতু হার নাপাউরি 
বিসারেয়া পথে আজি মি চাউরি 
কিসাদে থাইতু তারে মি বাসেয়া মাতেদেই খানি হায়।॥ 
নাছের ঠইগ তার তালহানে নেয়য়া জিরন সুপ। 
কুরাংত আজি নুংশি আহের নাইলুতা মিতে উপ 


২৯ 
তোর আহিগিৎ ঙালছিল নাই থংমেই হপনর। 
মায়াল বানাল মেওয়া রঙেয়া পৌ দেছেস্্গর॥ 
ওঁ হপনে মি বিবুলাগ অয়া 
হৃদিৎ তোরে মি সাজাছুতা থয়া, 
বেড়েয়া থছিলু নুংশিল মিতে শাতছে ্ 
তোর আহিগির মিঙালে মিঙালে বাহেছে হপন-নৌ। 
ডাহিয়া নেরগা নীলুয়া হাকেদে বানাল বুনেছি বৌ॥ 
যাকগা এ ঠই উপেই বাহিয়া 
তোর বানাহানে নেকগা ডাহিয়া 
তোর আহিগির নীলুয়া মিঙালে মিকুপ এতা শাত কর॥ 


৩০ 
আজি এ আধারে কুংগ আহিল বীগাগ বাজের নাই। 
মধুর সূরল বুজিয়া হাদিগ তারকা সাজের নাই।॥ 
হাবি মামহানি শাতর ঙালয়া 
নূপুর রহের বুজিয়া দ্বি খয়া 
কোন মহাতালে মহাহাকহান পালয়া নাছের নাই ॥ 
তার গারিগর নুংশি আহের বিবুলাগ. করে করে। 
টি আছেতা এ মাম তেরাবর্তিগি ধরে॥ 
হাবি লাজ মোর গেলগা বাগিয়া, 
ঠইগই আছে চরণ মাগিয়া, 
তার মাধুরীয়ে জনমহানরে বেড়েয়া বাধের নাই॥ 


৩১ 
কুরাং দূরেয়ে আছততা কাদা অয়া। 
ইতাউ, মারুপ, থাইলে কুরাং বয়া॥ 
উতাউ পাউরি তমালর বনে, 
বিয়ান মাদান দেছরিতা মনে, 
বিরহ মিলনে থার তোর রূপ লয়া॥ 
তোরে দেহে দেহে শাতরতা নাই ফুল। 
তোর খয়ারমা অরগাতা নাই পুল॥ 
নুংশি এহানে তোরে বিসারার, 
হারৌ গিয়মে তোরে চেয়া থার, 
আহির পানিয়ে সালছেতা চেয়া খয়া॥ 
৩২ 
দূরেয়ে গেলেগা এরে ফুলডাল পিদা দিয়া তিতে মোরে। 
থদিয়া এপেই আকখুলিগরে এরে এ মামর পরে॥ 
কুমবেদে আজি তোরে মি চেইতু 
বিসারেয়া তোরে কুরাং পেইতু 
কুংগই আজি মাতেইতাইতা ঠইগৎ ধরে ধরে 
মিকুপ আহান আহেছিলে নাই সাজিয়া হগন সাজে। 
গারিগ হৃদিগ্র নিককরলতা৷ তোর সুর বাজে বাজে ॥ 
জোনাকে মিঙালে আছিল কুমেই, 
চারিবেদে বৌয়ে তোর হে নুঙেই, 
আজিতে থইলে কিয়াকা থাংক মোরে তি আধার করে॥ 
৩৩ 
আজি বসন্ত দিনে কার কাদানির নার। 
রঙে ফুলে ঙালে লুকেয়া লুকেয়া থার॥ 
চারিয়বারাদে মায়ার মিঙালে 
কাদানি এহান দের ডালে ভালে, 
আহির পানিল বুজাদের চারি পার॥ 
বৌহানে আছে ফুলগিরে লারা লারা। 
ফুলর রেণুগি অছি নাই দিশা হারা॥ 
এতার হাদিৎ কতিয়ো কাদন 
বুরাদের এরে আবখুলা মন 
দুঃখ এহান অরতাক গার গার। 


১৯ 


৩৪ 
তোর হাবি মায়া আহিগিৎ দিলে ডালিয়া মোরে। 
মিঙালহানল ধয়া দিয়া এরে বিয়ান পরে॥ 
বানার মাঠিয়া দিলে ঠইগৎ 
থাইলু মুঙেদে চেয়া তোর পথ 
পাতিয়া দিলুতা তোর পারারমা এ হৃদিগরে॥ 
হুনার ছতগ সালছে বাহিয়া হারৌ হানে। 
বাশির সুরগ ভাহের কুরাং কিগই জানে ॥ 
হাকহান বুজে বাহেছে এ নীলে 
বানাল মায়াল আজি সাজা দিলে, 
আহিগিয়ে আজি চাম নার চানা এ কুমেয়রে ॥ 
৩৫ 
বানাল বেড়েয়া থ দেনে তি মোর দুঃখহানরে। 
আহির পানিরে শাত করে দেনে ফুল করে করে॥ 
মোর হাবি জ্বালা মান অপমান 
পাক এনে প্রিয় তোর বানা দান 
ইংকরেদেনে দুঃখই ডহা এরে হৃদিগরে ॥ 
মত গারি এগ হিনাদেয়া তোর মারা ইঙ ঙালে। 
তোর খয়াহান পড়কনে আজি মোর হাবি লালে ॥ 
জনম এহান কাৎকরিংনে 
হৃদিগৎ তোরে আজি বরিংনে 
তোর পথগদে ইলকর মোরে আতে ধরে ধরে॥ 


৩৬ 
বসন্ত তিতে সাজিয়া আহিলে তাতে চানে নাহেছেতা। 
লাহলে মায়া যারগা আজিতে পিদেছু এ সাজ এতা॥ 


কুমেইহানাৎ আজিতে হৃদিৎ দুঃখহে বাহেছেতা ॥ 
ভ্রমরাগ আয়া বানাল মাতার বকুলর কুড়ি গরে। 
বৌহানে আয়া মাতেয়া যারগা পাতাহানি দরে দরে॥ 
মিতে আক্ষুলি, কুঞ্জ এগ, 
চেয়া চেয়া আছু দুরেয়র পথ, 
এবাকা পেয়াও রগুর খেলাৎ মোরেতে না ডাহেছেতা॥ 


৩৭. 
বাদল এ রাতি তোর চিনহান আকপেয়ো নেয়ছেতা। 
খারো নূপুর কিছ্কিণি হাবি গারিগৎ লেয়ছেতা॥ 
বরন এহানে দুয়াদে কাদের 
ঠইগরে সুপ জিরন নাদের 
পথ পাহুরিয়া প্রিয়তম আজি কোন পথে থেয়ছেতা ॥ 
দুঃখর বৌয়ে থংমেইহান মনারতা নিবানিয়। 
লাজে মেইথং নতেইতারাতা মালাডালে ফুলগিয়॥ 
দুরেয়ে মাঙছে এলাহান তোর 
এপেই কাদেরঠই এগ মোর 
(তোর এলাহালে মোর কা্নানিকে।কিরা আজি বরহেতার। 
৩৮ 
মেঘর সুরে দিন এহানৌ আছেতা নাই বুরিয়া। 
তমাল বনৌ বিরহিণীর সাদে আছে জুরিয়া॥ 
পথে পথে বৌ এহানে কাদে কাদে সালছে, 
কার সালেদে এলাহানৌ লপুক এগ লালছে, 
কুরাং দুরেইৎ কুংগ আছে দুঃখ ফিতে উরিয়া॥ 
লালর দিন আধারে হায় মিঙালহানো নেয়য়া। 
কাদের ঠই তার জালেদে দুরেইৎ যেগ খেয়য়া॥ 
দিনহানহাবি তিঙিয়া নাই বিরহী ফুল আছেতা, 
তমাল বনর আধার আয়া মন এহানো সাছেতা, 
বরনহানে তিঙের থাঙো ঠইগ আছে পুড়িয়া॥ 
৩৯ 
আর কতিতে দৃঃখ দিতে ইতাউ মোরে তি। 
ত্র দিনে থইলেতা নাই দূরেই করে তি 
জোনাক এহান ইমে আহের 
ফুলর নূংশি কারে ডাহের 
কাওয়াকলেইগি হারৌহানে নাছাৎ ধরেছি।॥ 
হাবিরতাউতে হারৌ আছে মোরতা নেয়ছে। 
বস্তহান মোরাংততে আজি খেয়ছে॥ 
কিহান করতু সাজল মিতে 
কোকিলে তোর এলা দিতে 
আহির পানি ভালে দিলে মিলন পরে তি॥ 


২৯ 


২২ 


৪০ 
এসাদে করে তি মোরে বেলা দিয়া নাযেইগা। 
দূরেয়েদে গিয়া লুকেয়া কুমেই নাচেইগা ॥ 
ফুলগি গেলগা তি গেলেগা পথে 
সুরগ গেলগা আধারর রথে, 
কুংগয়ো মোরে এপেইতে নাউ মাতেইলা ॥ 
যেগদে চাউরি তি নেয়া হাবিতা মামরতা। 


ছেয়ায় ছেয়ায় গেলগাতা ঙাল তমাল বনর তলে। 
তোরে নাদেহিয়া হৃদি এগ আছে হকগ্গই বলে বলে॥ 
আহি ছ্িয়গির পানির ধারাৎ 
জনমহানর এ মাম বারাৎ 
বিরহ এহান বুকগর গজে পড়েরতা গলে গলে॥ 
তোর বাশিগ্ণই না ভাহের মোরে যমুনাহানর পারে। 
বরন এহানে বিসরেয়া আছে এ হাকর পারে পারে॥ 
দিনহান হাবি সালয়া আছিলু, 
ঘরর কামেদে আজি মি নাছিলু, 
তোর চিনহান নাপেইলু নাই ছেয়াগর ললে ললে॥ 
৪২ 
বসন্ত দিনে কিহান আয়া তি মাতেছিলে কানে কানে। 
বিবুলা অয়া মি নাছনিয়া উতা আছুতা দুঃখহানে ॥ 
বারে বারে তিতে কাদারমা থায়া 
ডাকলেগা মোরে গোপনে তি আয়া 
মি উবাকা নাই খানি বেরছিলু কিয়াকা কিগই জানে ॥ 
আজি চারিবেদে বরিষা বরনে ডালের বিরহ পৌ। 
তোরে বিসারেয়া পথে হাহাকার করিয়া আছেতা বৌ॥ 
আহিতেই সাৎ বার তি বুলিয়া 
দুয়ার এহান থছু মি খুলিয়া, 
আর হাবিতা মি বেলেয়া বাসাছু, আয়া মোরে তিতে চানে॥ 


৪৩ 
বরন জঙের ফুলেদে পাতাৎ বনে বনে গাছে গাছে। 
মোর ঠইগই এতার হাদিৎ পথ চেয়া চেয়া আছে॥ 
তোর পৌহান কুরাঙো নাপেয়া 
আছু মি এপেই লাছলে বাসেয়া, 
আজিও আমার বিরহ এহান কিয়াকাতে লই নাছে॥ 
কুরাং প্রিয় তি এ বাদল রাতি মোরকা পথ লালর। 
পারার শব্দ নাপেইলু হায় কাদানিৎ বরনর 
থাইলে দুরেয়ে মোরে বেলেয়া তি 
আছু ইচুদিন দিন লেহেয়া মি 
হৃদির হাকেদে কালিরা বাদল চারিবারা বুজে সাছে॥ 
৪5৪ 


হমাজি মোরেতে চিনা দেনে আজি তার মেইথংহান। 
ফুলডাল-করে পিদেয়া দিতৌ তারে মোর অভিমান ॥ 


নাউ দেহিয়াউ মোর ঠই এগ দেছুতা তারাং দান।। 
হজাকে ঘুমেদে ডাকলতা মোরে সুপ নাউ পাছরিয়া। 
বাশির সুরল অন্তরে ঠয়ে নুঙেইল বুজা দিয়া ॥ 


৪৫ 

কিতারকা থাঙ চারিবারাহানে অকরেছি আজি এলা। 
সুরগর লগে হারৌ তিলয়া অকরেছি আজি খেলা ॥ 

ফুলগিয়ো হাবি হারৌ অছিতা, 

কার সালে ঠই মুকেয়া থছিতা, 
হাকহানে পথ সাজারতা নাই ডালহান ভালে ভালে ॥ 
মোরতাতে আর আহির পানির ধারাহান লই নার। 
. ফুলে নুংশিয়ে কিয়া হক এগ বাহির বাহিয়া থার॥ 

বাশির সুরগ যেদিন ছনেছু 

ছেয়ার মিঙালে হপন বুনেছু 
এহান কিহান হারৌহান না আহির পানির মেলা ॥ 


২৪ 


৪৬ 
তোর মিঙালর বীণাগর সুরে ডাহের মোরে। 
তোর বসন্ত বাশিগর সুরে বাধের মোরে॥ 
জনম এহান আছে বেরা বেরা 
ঠইগ বুজিয়া কুমেই করেরা 
উতাউ হকগ পাহুরানিহান নাদের মোরে ॥ 
মোর এ জনম বীণাগ করিয়া বাজেয়া আই। 
মোর দেহ এগ তোর সুরগল সাজেয়া আই॥ 
আহির পানিল পেইং তোরে মি 
হমাল বরিয়া লইং তোরে মি 
(তোর কথাহান এরে হকগই মাতের মোরে ॥ 


৪৭ 
ঠইগৎ থাক বুজিয়া পাহিয়া দ্বিয়গি আহিৎ থাক। 
হাবি মামে ঙালে জনম এহানে তোরেহে কাদাৎ পাক॥ 
দুঃখহানাৎ রাতি বুজে থায়া 
আহির পানিরে ঙালকর আয়া 
মিকুপ আহান মুঙেত্ত তিতে সেচানি এহান নাক॥ 
তোর কথা হানি য়ারি দিয়া দিয়া লালকনে দিনহান। 
চরণর তলে জঙ্তিয়া পড়ক মোর মান অপমান ॥ 
অনেতি ফিজে, অনে সাজ মোর 
ফুলডাল অনে মোর গারগর 
আহির পানিয়ে জনম এহান তোর গুণহান গাক॥ 
৪৮ 
বসম্তহান দুয়াৎ নাথাই ঠইগৎ আয় বয়া। 
মন এহানাৎ শাতছে রঙর খুত্তলহান লয়া॥ 
অসীম ভ্রমরা আহক কাদাৎ 
হৃদিৎ শাতছে ফুলগ মাতাৎ 
মিঙাল এহান আহকনে আজি তোর মুকলিও অয়া॥ 
পাতার সাদানে জন্তিয়া গেছেগা খুয়াল আধার দিন। 
ফুলগির রঙে সাোছেগা নাই কুমেইহানর চিন॥ 
তোর এলাহানে বিবুলা করক 
নুংশিয়ে আয়া বেড়েয়া ধরক, 
তোর বানাহান মাধুরী করিয়া এ মাম হৃদিৎ থয়া॥ 


5৯ 
বসন্ত রঙে লুকেয়া থাইলে না দেখলু এবাকাউ। 
বালেয়া থাইতে ফুল জঙানির সময় আহিনতাউ॥ 
চামেলি বকুলে দেহৌরি সাজ তোর 
গণ্হান বনে শিলছেতা গারিগর 
রঙর যুখাল সেচেয়া তোরে মি কুরাং পেইতুগাউ॥ 
হুনার মচুয়ে মারাং কাছেতা তোর রূপহান পেয়া। 
নীলুয়া এ হাকে বাশিগ্গ বাজের আজি তোরে চেয়া চেয়া॥ 
কুমেই আহেছে গাছর পাতাৎ 
হাবিয়ে মন্ত অছিতা মাতাৎ 
মিতে তোরে কিয়া নাপাউরিতাক দিনহান বাসেয়াউ॥ 
৫০ 
পাগল করে দিল মোরে চারিবারার পাগল রঙে। 
পাগলহানর পড়েরগা রঙ কুরাংত থাড জঙ্ডে জঙে ॥ 
পাগল রঙর এ আবীরর 
রঙে হাবি মন্তগ অর 
নীলে জ্নায় ফুলর রঙে পাগল আজি নুয়া মঙে॥ 
পাগল এ বৌ পাগল এ হাক পাগল সুর খেলাহানৌ। 
গাছে ডেঙে পাতার গজে লাগের আয়া হাবিরাডৌ॥ 
পাগল মিঙাল অছেতা গাল 
পাগল এ দিন দের বিতা তাল 
মিয়ো এরে পাগলহানাৎ খানি আহান মত্ত অঙে।। 
৫১ 
কোন দিন কোন বসন্ত ফুলে দেহেছিলু তোরে মিতে। 
বরিষা বাদলে হাকহান বুজে হুনেছিলু এলা দিতে॥ 
হপনেদে আয়া মাতাছিলে মোরে, 
বানাহানি দিলে ফুল ভাল করে, 
বয়ান মাদান পাছিলুতা মাই তোর হাৰি নুংশিতে॥ 
তোরেল বেরয়া আছিলুতা নাই আর হাবি পাছরিয়া। 
* লালয়া গেলেগা আশ্বিন ঙালে রূপহান দেহা দিয়া ॥ 
নানান রূপল আহিৎ আহর, 
মংসারহান বুজিয়া পাহর, 
তোর অপরাপ শাতহান আয়া জঙ্ের এ আহিগিদে॥ 


২৫ 


২৬ 


৫২ 
যানার পরে তি তোর সুর উগ ঠইগৎ ডালে দিয়া। 
অউগল মিতে দিনহান থাঙ আর হাবি পাছরিয়া॥ 

যে সুর শাতর ফুলগির রঙে 
যে সুর সাজের মিঙালর মঙে 
হাওনর মেঘে যে সুর জণ্ডের তোরাংত হাবি নিয়া॥ 
তোর সুর এগ জোনাকর ঙালে পাহেরতা চারি বারা। 
হারোহানাৎ মুকসি দেরগা ডালিয়া বানার ধারা॥ 
আজিতে আহক আধার রূপল 
ঙককরতৌ হৃদির ধুপল 
শাতকনে আজি এ মাম এহান অমৃত সুরগ পিয়া॥ 
৫৩ 
ছেয়াগ পড়িল যমুনা পানিৎ ছেয়াগ পড়িল বনে। 
মেঘ হাপদিল চারিয়াবারাদে __বাসেয়া আছে এ মনে ॥ 
থংমেইহান তোরকা বুলিয়া 
থাইতই মোর হৃদিৎ লাগিয়া 
আধারহানাৎ আয়া গরগৎ মোরে তি বরিয়া লনে ॥ 
কামিনীর গতে তোর পথগরে নুংশি করিয়া থছে। 
কেতকীয়ে তোর পথেদে বাসেয়া বরনে তিষিয়া বছে॥ 
মিয়ো বয়া আছু আজি মাংকলে 
তেরাগি নিবেছে এ হাকর তলে 
তোরকা বাসাছে জনমহানরে আয়া তি চরণে থনে ॥ 
৫৪ 
আজি ফাল্গুনে চিনলু মি তোরে মারুপগ মোর। 
কোন জনমর নিংসিং অয়া এরে ঠই গর ॥ 
আজি হে মালতী। চিনিয়া থনে তি 
তুমি নাই চিকংলেইনি 
জনম জনমে জঙিয় খয়াৎ এ অপরূপর ॥ 
তোর সালেদে মি বাসেয়া আছিলু ইচ্দিন বয়া। 
তোরে বরানির ফুলডাল এরে ঘিয় আতে লয়া॥ 
পাতায় পাতায় অছি কানাকানি 
চিনেছি তোরেতে নাচিনেছি খানি 
ইচুদিন পিছে আহিল আহিল মিলনর পর ॥ 


৫৫ 
মিঙালহানর নারগল মোরে বিয়ানে ডাহর তি। 
চারিবারা হাৰি মধুর করিয়া গালয়া আহর তি ॥ 
তোর বানাহান বীণাগ অলয়া 
সুরগ বিলার মিঙালে ললয়া 
হাক এহানাৎ নীঙ্গ বুনে দিয়া উভাৎ বাহর তি ॥ 
লেহাও শাতছে তোর গারিগর নুংশিরে পেয়াছে। 
সালছেতা বৌ তাপয়া বুলিয়া পথগদে. চেয়াহে॥ 
গাছর পাতাৎ তাল দিয়া দিয়া 
তোর হারৌগা থারতা নাছিয়া 
এসাদে করিয়া আহিগিৎ ঠয়ে সাজিয়া পালর তি॥ 
৫৬ 
বুংগই মোরে ডাহে ডাহে থার দিনহান। 
চারিয় বারাদে পাউরি মি তার চিনহান ॥ 
আহিৎ বাহের শাতহান তার, 
কানে ছনৌরি মাতহান তার, 
মাধুরীও তার লয় নায়া থার দিনহান ॥ 
কিসাদেতে আর গরর কামেদে থাইতু মি। 
কিসাদে তারেল মত্ত বিভুলা নাইতু মি॥ 
এবাকা মোরেতে খানি না ডাহিয়, 
তারে বিসারেয়া থানাহান দিয়, 
তারকাহে মিতে গানা মনাউরি হিনহান ॥ 
৫৭. 
চঞ্চল বনে পাতার হাদিৎ লাগিলতা কার তাল। 
বেলির মিঙালে আজি নুয়া করে লাগিলতা কার াল | 
ফুলগ অলয়া তারাঙ জঙিং 
তার চরণর তলে মি নঙিং 
মাঙক মাঙক তারে পেয়া মোর হাবি আধারর জাল ॥ 
- বসন্তহানে লেহাও বকুল খুত্তল দের তারে। 
বরিবা বরনে চরণ দ্বহানি ধয়া দের বারে বারে ॥ 
মি আহান করিংনে কাম 
হৃদি এগ খানি অইবতা চাম 
কাৎকরিংনে তারাং আজি মি ইচু দিন অছু লাল ॥ 


২৭ 


২৮ 


৫৮ 

বসম্তহান জঙের বনর তলে। 
নাছতারা রঙ হারৌ নাছাল আজি এ মনর তলে॥ 

কুঞ্জবনর মঞ্জুরীগিয়ে মুগ্ধ অয়াও চেইতারা, 
বিবুলা পাতাই বৌ এহানাৎ কার তালহান পেইতারা, 
নীলুয়াহানাৎ হুনার মিভাল পড়েরতা গলে গলে ॥ 

হপনহানর সুরগ রহার দুরেয়র বাশিগই। 
বার্তন পাছি ভ্রমরা ফুলেদে দিনহান অছি গই ॥ 
হেইনৌ ফুলে কোকিলর রৌ, লাগেছে হারৌ দ্বিগ, 
তোর ডাকহান খুমকরতারা, মাততারা__কিগ, কিগ ! 
তলা তলা অয়া কুমেই এহানি পুলরতা বলে বলে ॥ 


৫৯ 
হে মধুর তোর রূপর মাধুরী শিলছেতা চারি বারা। 
উতার গজেদে পড়েছে বানার কালা অমৃত ধারা ॥ 

মিতে আছু গরে আহির পানিল 
হৃদিগৎ তোর নুংশিহানিল 
দুয়াৎ, উঠানে, লপুকেদে বনে আছৎ বুজিয়া পারা ॥ 
ঠইগৎ আয়া পিদাদেয়া মোরে গারগর ফুলডাল। 
আরতা কিতায়ো অমাটিক করে নারতা নাইক ঙাল ॥ 
সাজাদেয়া মোরে তোর দ্বি আতল 
বাধনে চরণে প্রেমর বাধল 
খয়ার নৃপুর অলকরিয়া তি রহেয়ানে লারা লারা ॥ 
৬০ 
কারে পানার সালে আহি দুরেয়েদে সালছে। 
আধার রাতি তেরার ডালে টেঙারা বন লালছে॥ 
এদিন হাবি মি বাসাছু 
তারে মিতে নাউতে পাছু 
আহিতই সাৎ বুলে বুলে ঠই এগতে পালছে॥ 
তার মেইথঙ নাউ দেহেছু নাচিনু মি তারেতে। 
হৃদি এগ কাদেরতা নাই তারকা বারে বারেতে ॥ 
জনম জনম সালে মি তার 
বানাউরি নাই ফুলর এ হার, 
কাদাৎ নায়াউ দূরেইৎ থায়া হপনেদে তা লছে॥ 


৬১ 
মিকুপ আহান অইলৌ পাঙ সুপ নাপানিতে নাক। 
ও মিকুপর পানাহান এরে জনম এ্রহান থাক ॥ 
তোর নুংশিয়ে রাতির আধারে 
মাতেইতইগা আরা বারে বারে, 
আহির পানিয়ে ঢউ তুলতই ইমপানি এরে হাক 
ঘুমর হাদিৎ আহিতেই তিতে মধুর হপন অয়া। 
আহি দ্বিয়গিৎ থাইতেই মোর হজাকহানাৎ বয়া ॥ 
শিলইতেইগা বেলির মিঙালে, 
জঙতেই গজে বরিষার কালে, 
জনমহানর বিরহ এহানে তোরে বিসারেয়া পাক॥ 
৬২ 
তমালর বনে বাহেছেতা তোর ছেয়া, ছে ইতাউ। 
মালতী শাতছে তোর পৌহান পেয়া, হে ইতাউ॥ 
তোর এলাহান আষাড়ে বাহের তোর মায়াহান বাদলে পাহের 
মোর ঠইগই মেঘরে আছেতা চেয়া, হে ইতাউ॥ 
৬ঙ 
জনম এহান হাবি কাদুয়েয়া থইলে, হে প্রিয়তম। 
দিলে তি বিরহ দুঃখ বেদনা তোরে আজি নম নমা। 
পাহরানি মোরে জনমে নাদলে মোর সালেদেহে তিয়ৌ কাদলে 
জনম এহান তোর ছিয় আতে লইলে হে প্রিয়তম ॥ 


ড৬৪ 
পথেদে যিতো হাদিৎ হাদিৎ পাছিলুতা তোর ঙাল। 
আজি এ আধারে তোর সুরগরে ঠইগৎ খানি ডাল॥ 
বুকগৎ আয়া তোর চরণর 
পারাহান দিয়া মোরে চালকর, 
জনমহানাৎ বাজকনে আয়া তোর নুপুরর তাল॥ 
তিরাসে ছকেছে মোর দিনহানি তোর বানাহীন নেয়া। 
সুরর ধারাল বরনর সাদে খানি করে তিঙা দেয়া ॥ 
হজাকেদে ঘুমে বিয়ানে মাদানে 
বাজক গারিগ বীণার সাদানে 
তোর এলা দিয়া জনম এহান অয়া থাক এনে পাল॥ 


২৯ 


৩০ 


৬৫ 


তোর মিঙালহানাৎ মোর এ জনম এহানরে তিলকর। 


মোরে ধুলিহানি করে দেনে তিতে তোর চিরপথগর ॥ 
মান অভিমান সুপৌ নেয়য়া, 
চরণর তলে থাংনে লেয়য়া, 
তোর বসন্ত বরিষার রঙে মোরে দেনে শিলকর॥ 
. . ফুলর গতেদে বাহিয়া যারগা তোর দূরেয়র পৌ। 
সেন্দা ছেয়াৎ বাহিয়া যারগা তোর গারিগর বৌ॥ 
মনাউরি মিতে তোর পথ লয়া 
সকইতৌগা তোর দ্বিয় খয়া, 
কামেদে বেড়েয়া এপেই থাইলু, যানাহান ডিল অর॥ 
৬৬ 
যিতেইগা সাৎ এগদে বুলিয়া তোরকা বাসাছু মিতে। 
ফুলগি জঙ্িল মিঙাল নঙিল উতাউ নাগাছু মিতে॥ 
সুরগ হনলু কুন দুরেয়েদে 
খৌরাঙহানে চেইলু পথেদে 
যমুনা ধারার হুতগই ঢউ তুললতা আহিগিদে ॥ 
মোর আতে এরে বাশি এগইতে কতি লাজ পেইলতা। 
হাকেদে বনেদে বিরহর মামে রাতিহান মেইলতা ॥ 
মোরকা থদিলে আহির পানি তি, 
সুরগ নাদলে ঠয়েদে. খানি তি, 
জর জামাল রগ টি 


8 আর এজ ও 
লাছলে বুলের জনম এহান তোর বেদে কর আল॥ 
তোর সুরগল মোরেদেনে ডাক 
ঠই এগরে তি করনে হজাক 
তোর সুরে সুরে সালয়া মি এরে পথ এগ অঙ লাল॥ 
আকগৌ নেই আধারে আধারে এলাল তি বাধদিয়া। 
তোর চরণর ধুলির তলেদে না থরতা থাঙ কিয়া॥ 
.. জঙ্তিছনে আয়া ঠইগৎ মোর 
মকুপহানিৎ এরে জনমর 
তোর কথাহানি তোর সুরগল অক মোর মালা ডাল॥ 


৬৮ 


এ মামে তি আইনে কাদাৎ আইনে হৃদিৎ আই। 


আধার এহান ঙাল করেদে লুকেয়া না থাই॥ 
বিবুলাগ করিয়া তি জনম এহান থইলে। 
আধারহানাৎ মোরে থয়া কুরাংহে মাওইলে। 
হার না পেইলু আজি গেয়া 
কুরাং যানা বিসারেয়া 
চরপহানাৎ আহির পানি না ফৌঅইলগা হায় ॥ 
৬৯ 
চরণহানর নুপুর রউ 'জঙ্ের ঠয়েদে আয়া। 
তোর গারিগর নুংশিহানিয়ো পাউরিতা থায়া থায়া ॥ 
মিঙালহানর. কথাহান তোর 
পাউরি নাইক আহিগিৎ মোর 
রাতি এহানৌ তোর বানা অয়া থারগা মোরাং ভায়া ॥ 
মাদান এহানে তোর সুরগরে ডালের যানার পরে। 
বিয়ানে জঙের সিংগারেইগি তোর পথ ঙাল করে ॥ 
নাদেরতানাই পান্ানি সুপ 
আহিৎ বাহের হারৌপা রূপ 
উতাউ কিয়াকা থানা নুয়ারলু আহি পানি সিঁটা নায়া॥ 


বাজের নাইক বুজিয়া জগৎ 
মন্দিরাগই চরণর তালে মাতেরতা থাং কিতা ॥ 
দক্ষিণ বৌ আয়া কতি ঠৌ আহেরতা বুলে বুলে। 
এ বেলি জোনাক ভলরগা নাই তোর চরণর মূলে ॥ 
লেইসি আহান দেনে তি মোরেউ 
থনে মোরে তোর মিনাই করেউ 
) চরণহানাৎ ডালিমতা মোর আহিগির পানি সিটা॥ 


৩১ 


৩২ 


৭১ 
ছেয়া মিঙালর লীলাৎ থায়া তি মাতারতা নাই মোরে। 
মোর দুঃখরে লাগা দিয়র তি মামে বর্তিগ করে ॥ 
কই দিন হাবি তোরে পানারকা 
সালৌরি নাই মিতে যানারকা 
যানাহান নার, তিকিয়াকা মোরে এপেই বাথিয়া থর এ|॥ 


বানাল মায়াল মোরে তি বুনিয়া 
দেনে তোর পথগৎ এরে মোর ঠইগরে॥ 


৭২ 
বিয়ান এহান সাজিয়া আহিল নাইলে নাইক তি। 
কিসাদে করে মি কাৎকরতৌ শাতছে এ ফুলগি॥ 
তোর সুরগই যেপেই ডাহের 
তোর গালহান যেপেই বাহের 
ও পথগতে নাউ চিনু নাই, এপেই থাইলু মি॥ 
পাতারমা আয়া বৌহানে তোর তালহান দেরগা। 
হাক এহানাৎ তোর ইনাফির নীলুয়া বাহেরগা ॥ 
তি দুরেয়ে থায়া বিলার প্রসাদ 
এপেই বয়া বি পাতেছুতা আত 
তি না দেহাদিলে তোর প্রেম পথে কিসাদেতে সালনি॥ 
৭৩ 
জনম এহান থাকনে কাদাৎ ইতাও মোর। 
নুঙেইৎ থাক, দুঃখ হানাৎ ইতাও মোর॥ 
আধারেদে মামে জিরনে কামেদে 
ঘুমে হপনেদে এ টেইপাঙেদে 
আহিংনে মিতে তোরেহে পানাৎ ইতাও মোর॥ 
মরণে জিরনে তোরকা থাংনে বিবুলা অয়া। 
দূরেই নাকরি ছিয় থামপাল রাঙিরা খয়া॥ 
তোর এলাহান দিয়া তি আহিছ 


৭৪ 
তোরাং শাতছে আধার মিঙাল তোরাং শাতছে ছেয়া। 
ষুগ্ধ হৃদিগ বিবুলা অছেতা তোর রূপ চেয়া চেয়া॥ 
ফুলে নুংশিয়ে চরণ ডালছেঃ 
কতিয়ো মাধুরী তোরাং পালছে 
বাজের হাবিতা বাশিগর সাদে তোর সুরগরে পেয়া॥ 
জঙের অমৃত ধারাহান অয়া তোর আনন্দ ধারা। 
আহি মেইথঙে বুজিয়া জঙের অনন্ত মধু পারা॥ 
তোর হাবি বানা বর্তিগ করে 
ঙালকরে দের এরে ঠইগরে 
জনম এহান মরণে সালক তোর শাত চেয়া চেয়া॥ 
৭৫ 
রাগ ঃ ভৈরবী (ত্রিতাল) 
অমল কমল তোর ছয় খয়া 
আজি ঙালে নুয়া অয়া ঠয়ে শাতছে প্রেমরসে॥ 
কতিও হবা অপরূপ ভুবন বুজা শাস্তিরপ 
। চির জ্যোতি কান্তি ঙালছে এ জনমে॥ 
৬ 
গ্রুপদ 
রাগ£ দেশকার 
আহিলে ঙালয়া প্রি বুজিয়৷ ছুগি অন্ধ আহি 
মাঙছে ধন্ধ হাবি সুখ অপার দিলে নাই॥ 
মুকুলিত অছে কমল খয়া বুজিয়া হৃদি এ আজিতে 
মধুর রস ডালেদে জনমে মোর ॥ 
৭৭ 
রাগ $ হিন্দোল 
তিহে মোর অহঙ্কার তোরেল নাপাল অছ্ু 
থায়া থায়া দেহ এগ তোর সুরে এলা দিয়া থার॥ 
কতি সাজে অন্তর এগরে সাজা দিলে নুয়া করে 
মলিন এ মোর সাজ সেচেয়া শ্রেষ্ঠ সাজ দিলে॥ 
৭৮ 
বাগ ই শুদ্ধ কল্যাণ 
“ডালেদে মন ভালেদে প্রেম প্রভুর গাল চরণ কমলে 
সুখ সাগরে তি বুরিয়া থাক অপার প্রেমে তি মল॥ 
হাবি দুঃখ অয়া অন্ত অয়া জনমহান ধন্য 
চানে ও সরস খয়াহানি॥ 


ত৩ 


৩৪ 


৮১ 


রাগ £ আড়ানা 


এ বিরহ রাতি মামে। 
কিয়াকা আকখুলিগ ॥ 
আহি পানি বেলা বেলা। 
দুয়াদে চেয়া তিতে নেই॥ 
চেয়া আছু বারে বারে। 
মায়াল সাজা মাচু তার ॥ 
পড়িয়া আছে বেদনা লাজে। 
মি পারা অভাগিনী কই॥ 


হাদিগ আধারে বুজা। 
জনমহানো কানা নাছে॥ 
জটিল কুটিল পথে। 
কলুষে গুরিয়া থায়া॥ 
প্রেম দয়া কণা নেয়া। 
কাটা বুজা লেভৌয়েদে ॥ 
মলিন এ জনমে মোরে। 
পেয়া হাবি পানা অক॥ 


হাকে নীলে ঙালে শাতা অপরূপ তিতে কতি 
মোর আহি ছবগি আজি বুজিয়া আহিলে নাই॥ 
অন্তরে তি ছুনা মাচু দিয়া সেচা দিলে দুঃখ 


ধন্য রূপ আনন্দ মধুর উজ্জ্বল ॥ 


টাঙো ফিরাল আনো ফুল পাতা 
করোনে আরতি উৎসব করো তার সালে আজি ॥ 


চাও 
রাগ £ কামোদ 
আইলে হপনে এরে আহি দ্বগি 
পানি বুজা দিয়া॥ 
বিরহ বিধুর রাতি মায়া ভালিয়া 
মধুর করে দিলে ঘুমে তি আহিয়া॥ 
৮৪ 
রাগ £ জয়জয়ন্তী 
প্রিয় আয়া আজি পুরা দিলে আশা 
নয়ন জীবন হাবি অছেতা আনন্দ ধন্য 
ফুলে বুজা কুজবলে পল্লব নুয়া নু়া কঙালা 
সাজিয়া আছেতা গাছে হাবিতা আনন্দ পূর্ণ ॥ 
৮€ 
রাখ £ শঙ্করা 
তিহে প্রিয় পুণ্য প্রিয় হৃদিগদে উদয় আয়া 
1 দেনে মঙ্গল খয়া প্রেম পথে ডাল অয়া॥ 
শান্তি ইং গঙ্গাধারা অয়া জঙিয়া অন্তরে 
অয়া আধারে পুন মাধুরী বিলা॥ 


৮৬ 
রাগ £ পুরিয়া ধানেশ্র 
কিলাদে দিন লালনি হে অন্তরে বিরহ ভালা 
মাতেদে মোরে সখি আজি প্রিয় মোর কই।॥ 
দ্বগি আহি বারে বারে পথগদে চেয়া থারে। 
ঠইগ প্রিয় নিঙে জ্বালাল সদাই কাদে কাদে থারতারে॥ 
৮৭ 
রাগ £আড়ানা 
তোরকা ফুল শাতছে আজি বুজিয়া এ অন্তর হে। 
ল়া হে লয়াতি দিয় চরণে গিরক তি প্রিয় মোর হে 
৮৮ 
রাগ 2 গৌড় মল্লার 
বিরহ কাতর আধারে গুরু গুরু রহিরা 
শ্যাম মাম সজল বাদলে বেদনা মাচ্হানি ডালেছে॥ 
বিরহিলী বয়া কাদিরিতা দূরেয়েদে চেয়া চেয়া 
উতলা হৃদিগ তিগ্েছে আহি সালছে বরন রাতির পথে 
বিধুর তমাল বন পথে॥ 


৮৯ 
রাগঃ মিয়া মল্লার 
বিরহল ঘন শ্যাম অছে মেঘ জঙেছে চারিবেদে 
দুঃখল তিমিরময় এ দিনে প্রিয় ঘরে নেই॥ 
হাবি বিলাপ পুলয়া আছে ঘন অন্ধ বন পথে 
বিজুলি মিঙালে আয়া তারে আজি বিসারেয়া আছে॥ 
৯০ 
রাগ£ পরজ 
তারে মিতে সাজেয়া প্রেমল বর্তিল ঙাল বানাল 
কুপ্ত অছে অন্তরেদে চির নুংশিল বহাদিং॥ 
দুঃখ দীর্ঘ এরে জনমে তার মধুর রাগিণী সুধা 
তপ্তা এরে চিত্তগরে দেক মধুময় করে॥ 
৯১ 
রাগ £ দরবারী কানাড়া 
শাতছে পুণ্য সাগরে শতদল 
প্রেম গালে শাস্তি অপার অছে শুভ্র সে ॥ 
বসুন্ধরা অন্বরে সঙ্গীত সুধা ডালে ভালে 
আজি মুগ্ধ আনন্দময় অছে হাবিতা ॥ 
৯২ 
রাগ £ ভৈরব 
বিয়ানে ঙালে সুর সুধা 
ডালিয়া মধুর করে দিলে প্রভু॥ 
গাছে ডেঙে ফুলে রঙে আনন্দ মিলন আশা 
শাতয়া পালয়া ধন্য অছেতা ॥ 
৯৩ 
রাগ ঃ ললিত 
থনে মোরে তি খয়া যুগলে 
দেনে কৃপা কণা প্রভু॥ 
তি বাগেদে আজি হাবিতা লাজ 
দিয়া প্রেমরস ঠই বুজে॥ 


৩৬ 


ব্রজেন্্রকুমার সিংহ গিরক (জরম ১২ ফেব্রুয়ারি 
১৯৩৮) ভুদ্দাবিজ্রুপরিয়া মণিপুরী সাহিত্য জগতে 
শিচ্চিল নাগই, বাংলা বার আর আর সাহিত্য 
জগতেউ সম্মানীয় নাঙ আহান। ভারতর 
সুবর্ণজয়ন্তী স্বাধীনতা উৎসবে গিরকরে 
হাইলাকান্দি জেলা কংঘেস কমিটির পক্ষত্ত 
সাহিত্যিকগ বুলিয়া সম্মানফলক দেছি। ১৯৯৯ 
সনে গিরকে নিখিল ভারত বঙ্গ সাহিত্য সম্মেলন, 
হাফলং শাখার, অধিবেশনে মূল সভাপতির 
পদফামে আছিল। বরাক উপত্যকা বঙ্গ সাহিত্য 
ও সংস্কৃতি সম্মেলন-এ আয়োজন করেছিলা 
জীবনানন্দ জন্মশতবার্বিকী উদযাপন অনুষ্ঠানে 
গিরক সভাপতিত্ব করেছিল। ওঁ সংস্থাই 
আয়োজন করেছিলা নজরল জন্মশতবার্ষিকীৎ 
গিরকে ভাষণ দেছিল। গয়াহাটিৎ ঠৌরা 
করেছিলা নেপালী সাহিত্য পরিষদর অধিবেশনে 
গিরকরে ভাষণ দেনারকা আমন্ত্রণ করেছিলা । 
২০০০ নর জানুয়ারি মাহাৎ বাংলাদেশর পৌরি 
সংস্থায় আয়োজন করেছিলা 'বিষ্রপ্রিয়া মণিপুরী 
ঠারে সাহিত্যচর্চা 8 সমস্যা বার সম্ভাবনা" শীর্ষক 
সেমিনারে গিরকে প্রধান অতিথি বার মুখ্য 
আলোচকগ হিসাবে ভাষণ দেছিল। তার 
গজেউ বিভিন্ন কবি সম্মেলনে গিরকে সভাপতিত্ব 
করেছে। 

'আহির পানির পথগ' গিরকর চতুর্থ কাব্যগীতির 
লেরিকহান। এপেই আছে এলা এতা কবিতা 
করেউ পাকরানি য়াকরতই। 


